proxectonos/corpus_dominio_legal_administrativo_tmp huggingface dataset:
RESOLUCIÓN do 24 de outubro de 2019 pola que se dá publicidade ás axudas concedidas ao abeiro da Resolución do 28 de decembro de 2018 pola que se establecen as bases reguladoras para a concesión, en réxime de concorrencia competitiva, de subvencións a proxectos novos de dinamización do Xacobeo 2021 dentro do programa O teu Xacobeo, e se anuncia a convocatoria para os anos 2019 e 2020.
Axencia Turismo de Galicia — III. Outras disposicións — 06/11/2019

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 26 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións concedidas ao abeiro da Resolución do 28 de decembro, da Axencia Turismo de Galicia, pola que se establecen as bases reguladoras para a concesión, en réxime de concorrencia competitiva, de subvencións a proxectos novos de dinamización do Xacobeo 2021 dentro do programa O teu Xacobeo, e se anuncia a convocatoria para os anos 2019 e 2020.
Nesta convocatoria de axudas establécense 3 liñas en función das seguintes tipoloxías de beneficiarios:
Liña 1: concellos, mancomunidades de concellos de Galicia, consorcios locais galegos e deputacións provinciais de Galicia.
Liña 2: persoas físicas ou xurídicas constituídas baixo forma mercantil ou civil e as comunidades de bens que estean comprendidas na definición de pequena e mediana empresa (peme).
Liña 3: entidades públicas ou privadas sen ánimo de lucro.
Considerando o crédito inicial e a ampliación e redistribución de crédito autorizada pola Resolución do 11 de xuño de 2019, o crédito autorizado nas distintas liñas e para as distintas anualidades é o seguinte.
Santiago de Compostela, 24 de outubro de 2019
RESOLUCIÓN do 10 de outubro de 2019, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 3/2019, do 2 de xullo, de ordenación farmacéutica de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 06/11/2019

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 10 de outubro de 2019
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1. Iniciar negociacións para resolver as discrepancias manifestadas en relación cos artigos 65, 66, 67, 68, 69 e 74 da Lei 3/2019, do 2 de xullo, de ordenación farmacéutica de Galicia.
2. Designar un grupo de traballo para propoñer á Comisión Bilateral de Cooperación a solución que proceda.
3. Comunicar este Acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir o presente Acordo no Boletín Oficial del Estado e no Diario Oficial de Galicia.
Madrid, 24 de setembro de 2019
CORRECCIÓN DE ERROS. Decreto 122/2019, do 10 de outubro, polo que se dispón que cese José Ignacio Villar García como director do ente público Portos de Galicia.
Consellería do Mar — II. Autoridades e persoal — 04/11/2019

Advertido un erro no Decreto 122/2019, do 10 de outubro, polo que se dispón que cese José Ignacio Villar García como director do ente público Portos de Galicia, publicado no Diario Oficial de Galicia número 194, do 11 de outubro, efectúase a oportuna rectificación, polo que a redacción do dispoño queda como segue:
Que cese José Ignacio Villar García como director do ente público Portos de Galicia, agradecéndolle os servizos prestados.
RESOLUCIÓN do 22 de outubro de 2019, da Dirección Xeral de Mobilidade, pola que se modifica a Resolución do 4 de xuño de 2019 pola que se establece a composición da Xunta Arbitral de Transportes de Galicia.
Consellería de Infraestruturas e Mobilidade — II. Autoridades e persoal — 04/11/2019

A Xunta Arbitral de Transportes de Galicia, instrumento de protección e defensa das partes que interveñen na actividade de transporte, creouse, no marco da Lei 16/1987, do 30 de xullo, de ordenación dos transportes terrestres, mediante a Orde da Consellería de Ordenación do Territorio e Obras Públicas do 9 de outubro de 1991 (Diario Oficial de Galicia número 232, do 23 de outubro).
A súa actual composición vén determinada pola Resolución desta dirección xeral, do 4 de xuño de 2019, pola que se establece a composición da Xunta Arbitral de Transportes de Galicia (DOG núm. 110, do 12 de xuño).
Desde a publicación da Orde do 4 de xuño de 2019 producíronse cambios no persoal que presta servizos na Consellería de Infraestruturas e Mobilidade e que fora designado membro da Xunta Arbitral de Transportes de Galicia, polo que procede a modificación da suplencia dos vogais representantes da Administración e da titularidade da secretaría do dito órgano.
De conformidade co exposto,
Primeiro. Modificar os puntos 2.1.2 e 3.1 da Resolución da Dirección Xeral de Mobilidade, do 4 de xuño de 2019, pola que se establece a composición da Xunta Arbitral de Transportes de Galicia, relativo á suplencia dos vogais representantes da Administración e á titularidade da secretaría, que pasa a ter a seguinte redacción:
«2.1.2. Suplentes:
– Eduardo Suárez Campo.
– José Jorge Martínez Fernández.
– César Concheiro Ceide».
«3.1. Titular:
– Eduardo Suárez Campo».
Segundo. A modificación anterior entenderase vixente e aplicable a partir da publicación desta resolución no Diario Oficial de Galicia. En todo o non afectado por ela mantense en vigor o previsto na mencionada Resolución do 4 de xuño de 2019.
Santiago de Compostela, 22 de outubro de 2019
RESOLUCIÓN do 16 de setembro de 2019 pola que se lles dá publicidade aos convenios e protocolos de colaboración subscritos no segundo cuadrimestre do ano 2019.
Consello de Contas de Galicia — III. Outras disposicións — 25/09/2019

Coa finalidade de incrementar a transparencia e a difusión da actividade desenvolvida polo Consello de Contas,
Darlle publicidade á relación dos convenios subscritos polo Consello de Contas de Galicia nos meses de maio, xuño, xullo e agosto do ano 2019, que se incorpora como anexo a esta resolución.
Santiago de Compostela, 16 de setembro de 2019
RESOLUCIÓN do 13 de setembro de 2019 pola que se lles dá publicidade aos convenios de colaboración subscritos no segundo cuadrimestre do ano 2019.
Axencia Instituto Enerxético de Galicia — III. Outras disposicións — 25/09/2019

Para os efectos previstos no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), acórdase darlles publicidade aos convenios de colaboración subscritos polo Instituto Enerxético de Galicia (Inega) no segundo cuadrimestre do ano 2019 e que se relacionan no anexo a esta resolución.
Santiago de Compostela, 13 de setembro de 2019
RESOLUCIÓN do 16 de setembro de 2019 pola que se anuncia a convocatoria de axudas de acción social para o persoal desta institución correspondentes ao exercicio 2019.
Consello de Contas de Galicia — III. Outras disposicións — 25/09/2019

A Comisión de Goberno do Consello de Contas de Galicia, na súa reunión do 19 de xullo, aprobou as bases reguladoras para a concesión das axudas ao seu persoal encadradas nos fondos de acción social para o exercicio 2019: axudas para a atención a discapacitados. As ditas bases están expostas no taboleiro de anuncios da institución e o prazo de presentación de solicitudes queda aberto, a partir do día seguinte ao da publicación deste anuncio no DOG, durante quince días hábiles.
Santiago de Compostela, 16 de setembro de 2019
EXTRACTO da Orde do 19 de setembro de 2019 pola que se establecen as bases reguladoras para a concesión, en réxime de concorrencia competitiva, das axudas para a acreditación, estruturación e mellora de centros de investigación do Sistema universitario de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2014-2020, e se procede á súa convocatoria para o exercicio 2019 (código de procedemento ED431G).
Consellería de Educación, Universidade e Formación Profesional — III. Outras disposicións — 25/09/2019

BDNS (Identif.): 473959.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na base de datos nacional de subvencións (http://www.pap.minhap.gob.es/bdns/index):
Primeiro. Beneficiarios
As universidades do SUG que as destinarán aos centros de investigación do SUG que obteñan a acreditación como tales nesta convocatoria.
Segundo. Obxecto
Axudas para a estruturación e mellora de unidades de investigación supragrupais, para acreditalas como centros de investigación do SUG, entendidas como estruturas organizativas de investigación que integran recursos, capacidades e obxectivos para mellorar a súa eficiencia.
Estas axudas pretenden dous obxectivos:
a) A acreditación de unidades de investigación como «centros de investigación do SUG» segundo as súas capacidades e o resultado do proceso de avaliación en concorrencia competitiva que se desenvolva ao abeiro desta convocatoria.
b) O financiamento dos seus proxectos estratéxicos de investigación, durante o período 2019-2022, para fortalecer as súas capacidades científicas; potenciar o liderado internacional da investigación feita en Galicia; impulsar a agregación de capacidades científico-técnicas, incluíndo a colaboración con outros centros, unidades e co tecido empresarial; mellorar a xeración de resultados de alto impacto científico, social e económico; contribuír á formación, atracción e incorporación de talento; incrementar a masa crítica de persoal investigador; e actuar como axentes tractores no Sistema galego de I+D+i.
Terceiro. Bases reguladoras
Publícanse conxuntamente coa convocatoria.
Cuarto. Contía
O importe total da convocatoria é de 20.480.000 €.
As axudas serán de aplicación por un período de 4 anualidades.
Nas anualidades de 2020, 2021 e 2022 a contía mínima da axuda que se concederá será de 400.000 €, dos que polo menos 320.000 € serán fondos Feder, e a máxima de 1.000.000 € dos que polo menos 800.000 € serán fondos Feder. Na anualidade 2019 aplicarase o mesmo criterio en función da puntuación obtida tendo en conta que a cantidade mínima será de 5.000 € e a máxima de 10.000 €.
Quinto. Prazo de presentación de solicitudes
Un mes, que se contará a partir do día seguinte ao da publicación desta orde no Diario Oficial de Galicia.
Santiago de Compostela, 19 de setembro de 2019
CORRECCIÓN de erros. Orde do 13 de agosto de 2019 pola que se establecen as bases reguladoras para o período 2019-2021 e se procede á primeira convocatoria das subvencións para o financiamento das accións formativas con compromiso de contratación en unidades formativas das empresas, para os exercicios 2019-2020 (código de procedemento TR301P), e se establecen as bases do Programa de incentivos á actividade laboral vinculada ás accións formativas con compromiso de contratación inmediata para os exercicios 2020-2021 (código de procedemento TR349X).
Consellería de Economía, Emprego e Industria — III. Outras disposicións — 25/09/2019

Advertido un erro na devandita orde publicada no
Diario Oficial de Galicia
núm. 169, do 6 de setembro de 2019, cómpre facer a seguinte corrección na páxina 38.880:
No parágrafo terceiro do artigo 20.1, relativo ao prazo de presentación, procedemento de concesión, instrución e tramitación, on di:
«A data de comezo das accións formativas figurará na solicitude e non poderá ser anterior á data resultado de engadir tres meses á data de finalización do prazo límite de presentación de solicitudes».
Debe dicir:
«A data de comezo das accións formativas figurará na solicitude e non poderá ser anterior á data resultado de engadir un mes á data de finalización do prazo límite de presentación de solicitudes».
ORDE do 25 de outubro de 2019 pola que autoriza a apertura e funcionamento do CPR Premir, de Pontevedra.
Consellería de Educación, Universidade e Formación Profesional — III. Outras disposicións — 07/11/2019

A titularidade do centro privado (CPR) Premir, de Pontevedra, solicita a autorización para impartir o ciclo formativo de grao superior (CS) Márketing e Publicidade e o CS Transporte e Loxística.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar a apertura e funcionamento do centro privado que se sinala a seguir:
Denominación xenérica: centro privado (CPR).
Denominación específica: Premir.
Código do centro: 36025062.
Domicilio: r/ Gagos de Mendoza, 8.
Localidade: Pontevedra.
Concello: Pontevedra.
Código postal: 36001.
Provincia: Pontevedra.
Titular: Premir Oposiciones Médicas, S.L.
Ensinanzas que se autorizan:
1 CS Márketing e Publicidade (2 unidades, 20 alumnos/as cada unha).
1 CS Transporte e Loxística (2 unidades, 20 alumnos/as cada unha).
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de outubro de 2019
DECRETO 146/2019, do 24 de outubro, polo que se concede o título de Embaixador de Honra do Camiño de Santiago na categoría institucional ao Consello de Europa.
Consellería de Cultura e Turismo — III. Outras disposicións — 15/11/2019

En atención ao labor de divulgación, promoción e coñecemento do Camiño de Santiago e dos valores xacobeos, e ao abeiro do disposto no artigo 4 do Decreto 163/2013, do 24 de outubro, polo que se regula a concesión do título de Embaixador de Honra do Camiño de Santiago, é vontade do Goberno galego outorgar esta alta distinción á institución que se indica a seguir.
Polo tanto, por proposta do conselleiro de Cultura e Turismo, e logo do acordo do Consello da Xunta de Galicia na súa reunión do día vinte e catro de outubro de dous mil dezanove,
Concederlle o título de Embaixador de Honra do Camiño de Santiago na categoría institucional ao Consello de Europa.
Santiago de Compostela, vinte e catro de outubro de dous mil dezanove
RESOLUCIÓN do 25 de outubro de 2019 pola que se amplía o prazo de presentación da documentación xustificativa das subvencións, previsto na Resolución do 15 de xullo de 2019 pola que se establecen as bases reguladoras das subvencións dos programas de fomento de mellora da eficacia enerxética e sustentabilidade e de fomento da conservación, da mellora da seguridade de utilización e da accesibilidade en vivendas do Plan estatal de vivenda 2018-2021, e se convocan para o ano 2019, con carácter plurianual (código do procedemento VI422E).
Instituto Galego da Vivenda e Solo — III. Outras disposicións — 04/11/2019

No Diario Oficial de Galicia núm. 204, do 25 de outubro de 2019, publicouse a Resolución do 18 de outubro de 2019 pola que se modifica a Resolución do 15 de xullo de 2019 pola que se establecen as bases reguladoras das subvencións dos programas de fomento de mellora da eficacia enerxética e sustentabilidade e de fomento da conservación, da mellora da seguridade de utilización e da accesibilidade en vivendas do Plan estatal de vivenda 2018-2021, e se convocan para o ano 2019, con carácter plurianual (código do procedemento VI422E).
De conformidade coa citada resolución, modificouse a redacción do punto 6 do ordinal vixésimo terceiro, Xustificación da subvención, no que se establece que «en ningún caso se admitirá a presentación de documentación xustificativa, parcial ou final, da subvención con posterioridade ao 30 de novembro de cada unha das anualidades comprendidas na resolución de concesión, salvo que o requirimento sinalado no número anterior se fixese dentro dos dez (10) días anteriores a esa data. Non obstante, cando concorran circunstancias que así o xustifiquen, poderase demorar a citada data mediante resolución da persoa titular da Dirección Xeral do Instituto Galego da Vivenda e Solo, que terá efecto logo da súa publicación no Diario Oficial de Galicia».
Tendo en conta que o amplo número de solicitudes presentadas imposibilitan a resolución de concesión dos correspondentes expedientes destes programas coa debida antelación ao 30 de novembro de 2019, procede a ampliación do referido prazo.
De conformidade con todo o anterior, no exercicio das facultades que me confire o punto 6 do ordinal vixésimo terceiro na redacción realizada pola citada Resolución do 18 de outubro de 2019,
Único. Ampliar o prazo de presentación da documentación xustificativa, parcial ou final, das subvencións ata o 13 de decembro de 2019, para o caso de expedientes que teñan anualidade neste exercicio.
Esta resolución producirá efectos desde o día seguinte ao da súa publicación no Diario Oficial de Galicia.
Santiago de Compostela, 25 de outubro de 2019
RESOLUCIÓN do 29 de outubro de 2019 pola que se modifica a Resolución do 6 de setembro do 2019 (Diario Oficial de Galicia número 198, do 17 de outubro) como consecuencia da renuncia á axuda dunha entidade.
Consellería de Sanidade — III. Outras disposicións — 11/11/2019

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, no artigo 11 da Orde do 12 de xuño de 2019 (DOG núm. 121, do 27 de xuño) pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario, así como no artigo 14.6 da dita orde, no cal se establece o procedemento que cómpre seguir no caso de renuncia da subvención dalgunha das beneficiarias, publícanse as modificacións de axudas concedidas en virtude da dita orde.
Crédito orzamentario inicial: 478.000 €.
Para o ano 2019, 239.000 € con cargo á aplicación 5001.413A.481.21, co código de proxecto 201400027, dos orzamentos xerais da Comunidade Autónoma de Galicia para o ano 2019.
Para o ano 2020, 239.000 € con cargo á aplicación 5001.413A.481.21, co código de proxecto 201400027, dos orzamentos xerais da Comunidade Autónoma de Galicia para o ano 2020.
No que se refire ás entidades que renuncian á axuda e aos novos beneficiarios, importes concedidos e finalidade da subvención: véxase o anexo.
Santiago de Compostela, 29 de outubro de 2019
RESOLUCIÓN do 28 de outubro de 2019 pola que se resolve o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 11/11/2019

A Axencia Galega de Innovación (Gain), dada a súa condición de organismo público de investigación tal e como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, de ciencia, tecnoloxía e innovación.
Mediante a Resolución do 19 de xullo de 2019 (DOG núm. 141, do 26 de xullo), anunciouse a convocatoria de persoal investigador, conforme o establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección e de acordo co sinalado nos artigos 9 e seguintes da convocatoria, o órgano de selección elevou á Dirección da Axencia Galega de Innovación a proposta a favor do aspirante seleccionado.
Por todo iso, en virtude das atribucións do Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, esta dirección
Primeiro. Contratar como persoal laboral da Axencia Galega de Innovación, na modalidade de investigador distinguido, a persoa que se indica no anexo.
Segundo. Contra esta resolución cabe interpor recurso de alzada perante a Presidencia da Axencia Galega de Innovación no prazo dun mes contado desde o seguinte ao da súa publicación.
Santiago de Compostela, 28 de outubro de 2019
Dominio ERC de Ciencias da vida: Rubén Nogueiras Pozo (***4826**).
CORRECCIÓN DE ERROS. Resolución do 4 de setembro de 2019, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia do acordo polo que se aproba o acordo de xubilación obrigatoria do persoal laboral de administración e servizos da Universidade de Santiago de Compostela.
Consellería de Economía, Emprego e Industria — III. Outras disposicións — 04/11/2019

Advertido erro na devandita resolución publicada no Diario Oficial de Galicia nº 177, do 18 de setembro de 2019, cómpre facer a seguinte corrección:
Na páxina 40511 no anexo, onde di:
«Resolución do 4 de setembro de 2019, da Secretaría Xeral de Emprego, pola que se dispón a inscrición no rexistro e a publicación, no Diario Oficial de Galicia, do acordo polo que se aproba o acordo de xubilación obrigatoria para o persoal de administración e servizos laboral fixo da Universidade de Santiago de Compostela».
«Visto o texto do acordo polo que se aproba o acordo de xubilación obrigatoria para o persoal de administración e servizos laboral fixo da Universidade de Santiago de Compostela».
Debe dicir:
«Resolución do 4 de setembro de 2019, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia do acordo polo que se aproba o acordo de xubilación obrigatoria do persoal laboral de administración e servizos da Universidade de Santiago de Compostela».
«Visto o texto do acordo polo que se aproba o acordo de xubilación obrigatoria para o persoal de administración e servizos da Universidade de Santiago de Compostela».
RESOLUCIÓN do 4 de novembro de 2019 pola que se dá publicidade á concesión dos premios de investigación sobre VIH e/ou outras infeccións de transmisión sexual (ITS) 2019.
Axencia Galega para a Xestión do Coñecemento en Saúde — III. Outras disposicións — 12/11/2019

Mediante a Resolución do 26 de setembro de 2019 (DOG núm. 192, do 9 de outubro), aprobáronse e publicáronse as bases reguladoras dos premios de investigación sobre VIH e/ou outras infeccións de transmisión sexual (ITS) 2019.
O xurado destes premios fixo unha revisión bibliográfica dos artigos que cumpren cos requisitos recollidos nas bases reguladoras, avaliándoos segundo os criterios de selección establecidos, tal como se recolle no artigo 8 das referidas bases.
O 31 de outubro, o xurado reuniuse para poñer en común a avaliación dos artigos científicos e propor, no acordo de concesión, as dúas persoas galardoadas.
Ese mesmo día recibiuse a aceptación expresa das persoas propostas e a acreditación da súa vinculación a un centro ou institución galega incluído no ámbito de aplicación destas bases no momento da elaboración do artigo.
As ditas bases establecían no artigo 10 que a persoa titular da presidencia da Axencia Galega para a Xestión do Coñecemento en Saúde (Acis) ditará a resolución do premio, que será inapelable, e que se fará pública a través do
Diario Oficial de Galicia
e das páxinas web do Servizo Galego de Saúde www.sergas.es e da Acis www.acis.sergas.gal
Crédito orzamentario: catro mil cincocentos euros (4.500,00 €) con cargo á aplicación orzamentaria 2019-12.A1-411A-480.00/Proxecto 201800003 dos orzamentos do ano 2019 da Acis:
a) Primeiro premio cunha dotación de tres mil euros (3.000,00 €).
b) Segundo premio cunha dotación de mil cincocentos euros (1.500,00 €).
No que se refire ás persoas investigadoras premiadas, véxase o anexo.
Santiago de Compostela, 4 de novembro de 2019
RESOLUCIÓN do 8 de novembro de 2019 pola que se abre novo prazo para que as empresas e outros operadores económicos envíen propostas de desenvolvemento de solucións de cara ao programa piloto Maquinaria 4.0.
Instituto Galego de Promoción Económica — III. Outras disposicións — 13/11/2019

Con data do 26 de setembro de 2019, o Igape publicou unha convocatoria pola que se invitaba ás empresas e outros operadores económicos a enviar propostas de desenvolvemento de solucións cara ao programa piloto Maquinaria 4.0.
O prazo de presentación de solicitudes abarcaba ata o 22 de outubro de 2019. Recibíronse dentro deste prazo 3 solicitudes válidas para un máximo de 5 propostas.
O Igape considera que a novidade do programa, xunto co reducido prazo de presentación puido levar a que non se presentasen máis candidaturas, e que a apertura dun novo prazo restrinxido ás dúas prazas restantes non prexudica a terceiros.
En virtude do anterior,
Primeiro. Abrir un novo prazo de presentación para propostas de desenvolvemento de solucións de cara ao programa piloto Maquinaria 4.0, que se estenderá ata o 30 de novembro de 2019.
Segundo. As condicións de selección serán idénticas ás expostas na Resolución do 4 de setembro de 2019 pola que se invita ás empresas e outros operadores económicos para que envíen propostas de desenvolvemento de solucións de cara ao programa piloto Maquinaria 4.0 (DOG núm. 183, do 26 de setembro de 2019), salvo os seguintes aspectos:
1. O Igape seleccionará un máximo de 2 propostas adicionais, de xeito que as solicitudes presentadas no primeiro prazo non serán prexudicadas por esta nova convocatoria.
2. O resto de proxectos poderán formar parte dunha lista de reserva para o caso de que algunha proposta preseleccionada desista ou non poida ser utilizada.
3. As datas previstas no punto terceiro da resolución quedan como segue:
– Epígrafe 2: publicación das propostas seleccionadas: 12.12.2019.
– Epígrafe 3: publicación dos documentos de especificación de requirimentos básicos: 26.12.2019.
Santiago de Compostela, 8 de novembro de 2019
RESOLUCIÓN do 31 de outubro de 2019 pola que se procede á publicación das subvencións concedidas e denegadas en virtude da Orde do 6 de xuño de 2019 pola que se aproban as bases reguladoras e se convocan subvencións para proxectos de saúde pública no campo do VIH/sida e outras infeccións de transmisión sexual (ITS) realizados en Galicia por entidades privadas sen ánimo de lucro (código de procedemento SA645A).
Consellería de Sanidade — III. Outras disposicións — 13/11/2019

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 18 da Orde do 6 de xuño de 2019 pola que se aproban as bases reguladoras e se convocan subvencións para proxectos de saúde pública no campo do VIH/sida e outras infeccións de transmisión sexual (ITS) realizados en Galicia por entidades privadas sen ánimo de lucro (código de procedemento SA645A), prócedese á publicación das subvencións concedidas e denegadas en virtude da dita orde.
Crédito orzamentario inicial: 900.000,00 €.
Aplicación orzamentaria: 1202.413A.481.1.
No que se refire ás entidades beneficiarias, importes concedidos, finalidade da subvención e causas de denegación: véxase anexo.
Santiago de Compostela, 31 de outubro de 2019
ORDE do 4 de novembro de 2019 pola que se publica a concesión dos premios extraordinarios de educación secundaria obrigatoria ao rendemento académico correspondentes ao curso 2018/19, convocados pola Orde do 20 de maio de 2019 (Diario Oficial de Galicia do 29 de maio).
Consellería de Educación, Universidade e Formación Profesional — III. Outras disposicións — 13/11/2019

A Orde do 20 de maio de 2019 (DOG do 29 de maio) pola que se convocan os premios extraordinarios de educación secundaria obrigatoria ao rendemento académico, correspondentes ao curso 2018/19, establece no seu artigo 14.2 que a persoa titular da Dirección Xeral de Educación, Formación Profesional e Innovación Educativa elevará a proposta feita polo tribunal á persoa titular da Consellería de Educación, Universidade e Formación Profesional, quen emitirá a correspondente orde de adxudicación para a súa publicación no Diario Oficial de Galicia.
Unha vez realizadas as probas, publicadas as puntuacións provisionais obtidas polas persoas candidatas no portal educativo https://www.edu.xunta.gal, resoltas as reclamacións presentadas, vista a acta do tribunal coa proposta definitiva de adxudicación dos premios extraordinarios e a proposta do director xeral de Educación, Formación Profesional e Innovación Educativa,
Primeiro. Conceder os premios extraordinarios de educación secundaria obrigatoria ao rendemento académico correspondentes ao curso 2018/19 ao alumnado que figura no anexo desta orde.
Segundo. Esta orde de adxudicación dos premios poderá ser impugnada mediante recurso potestativo de reposición ante a conselleira de Educación, Universidade e Formación Profesional no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de novembro de 2019
RESOLUCIÓN do 11 de novembro de 2019 pola que se modifica a Resolución do 2 de maio de 2019 pola que se publica o Regulamento da sede electrónica desta universidade.
Universidade de Vigo — III. Outras disposicións — 14/11/2019

Advertido erro na Resolución do 2 de maio de 2019, que se cita, publicada no DOG núm. 90, do luns 13 de maio de 2019, cómpre facer a seguinte corrección:
Na páxina 22927, onde di: «3. O portal da internet https://uvigo.es será o punto de acceso da sede electrónica, así como o seu enderezo, que será accesible directamente, configurándose como un conxunto de páxinas web que asegurará:», debe dicir: «3. O portal da internet https://uvigo.es será o punto de acceso da sede electrónica, así como o seu enderezo https://sede.uvigo.gal, que será accesible directamente, configurándose como un conxunto de páxinas web que asegurará:».
Vigo, 11 de novembro de 2019
RESOLUCIÓN do 8 de novembro de 2019 pola que se dá publicidade á axuda concedida ao abeiro da Orde do 24 de xullo de 2019 pola que se establecen as bases do Premio á innovación bibliotecaria de Galicia e se convoca para o ano 2019.
Consellería de Cultura e Turismo — III. Outras disposicións — 14/11/2019

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención. Así mesmo, segundo o artigo 17 da orde de convocatoria esta resolución publicarase no DOG, no portal da Rede de bibliotecas de Galicia (https://rbgalicia.xunta.gal) e na páxina web oficial da Secretaría Xeral de Cultura (https://www.cultura.gal). Esta publicación substituirá a notificación persoal e producirá os mesmos efectos.
Facer pública a concesión do Premio á innovación bibliotecaria de Galicia 2019 ao Concello de Vigo polo proxecto da súa biblioteca pública municipal Neira Vilas, Mapa literario de Vigo, ao abeiro da Orde do 24 de xullo de 2019 pola que se establecen as bases do Premio á innovación bibliotecaria de Galicia e se convoca para o ano 2019 (procedemento CT237A). A dita axuda foi aprobada con cargo á aplicación orzamentaria 2019 11 20 432A 760.3, proxecto 2015 00352, cun crédito orzamentario para o ano 2019 de tres mil euros (3.000 €).
Contra esta resolución, que pon fin á vía administrativa, os interesados poderán interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ao da súa publicación no
Diario Oficial de Galicia
, de conformidade co disposto nos artigos 123 e 124 da Lei 39/2015, do 2 de outubro, do procedemento administrativo común das administracións públicas, ou ben impugnarle directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous (2) meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 8 de novembro de 2019
EXTRACTO da Orde do 28 de maio de 2019 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2019/20.
Consellería de Educación, Universidade e Formación Profesional — III. Outras disposicións — 10/06/2019

BDNS (Identif.): 459782.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
O alumnado que no curso académico 2019/20 inicie ou continúe estudos postobrigatorios non universitarios en centros docentes públicos ou privados concertados situados nos termos municipais da Coruña, Culleredo, Ourense e Vigo e reúnan os requisitos académicos, persoais, de lugar de residencia e económicos establecidos na orde de convocatoria.
Segundo.
Obxecto
Regular o procedemento (código ED306A) para adxudicar, de forma gratuíta ou bonificada, as prazas de residencia existentes nos centros residenciais docentes da Coruña, Ourense e Vigo.
Terceiro.
Bases reguladoras
Orde do 28 de maio de 2019 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2019/20.
Cuarto.
Prazo de presentación de solicitudes
1. Prazo de presentación de solicitudes en período ordinario:
a) Para o alumnado matriculado en bacharelato, entre o día seguinte ao da publicación desta convocatoria e o 12 de xullo de 2019 (este incluído).
b) Para o alumnado matriculado en ciclos formativos, entre o día seguinte ao da publicación desta convocatoria e o 9 de agosto de 2019 (este incluído).
2. Prazo de presentación de solicitudes en período extraordinario, entre o 16 e o 20 de setembro de 2019, ambos incluídos.
Santiago de Compostela, 28 de maio de 2019
CORRECCIÓN DE ERROS. Resolución do 5 de abril de 2019, da Secretaría Xeral Técnica da Consellería de Sanidade, pola que se acorda a publicación da Instrución do 1 de abril de 2019 pola que se establece o protocolo común para a xestión clínica e o seguimento da incapacidade temporal polos/as inspectores/as médicos/as e subinspectores/as sanitarios/as, controladores da xestión da incapacidade temporal, das unidades de inspección e control de saúde laboral desta consellería.
Consellería de Sanidade — III. Outras disposicións — 10/06/2019

Advertidos erros na citada resolución, publicada no
Diario Oficial de Galicia
núm. 77, do 23 de abril de 2019, procédese a efectuar as seguintes correccións:
Na páxina 19673, no segundo parágrafo da instrución sétima, onde di: «Corresponde ás UICSL valorar a posible acumulación dos procesos de IT, notificando a resolución á entidade xestora correspondente (INSS ou MCSS) nun prazo non superior a 10 días hábiles, sempre que sexa posible», debe dicir: «Corresponde ás UICSL valorar a posible acumulación dos procesos de IT, notificando a resolución á entidade xestora correspondente (INSS/ISM ou MCSS) nun prazo non superior a 10 días hábiles, sempre que sexa posible».
Na páxina 19680, no seu primeiro parágrafo, onde di: «Contra a resolución de alta do INSS tras alcanzar o proceso os 365 días (desconformidade coa alta do INSS): 4 días hábiles.», debe dicir: «Contra a resolución de alta do INSS tras alcanzar o proceso os 365 días (desconformidade coa alta do INSS): 4 días naturais.».
RESOLUCIÓN do 16 de maio de 2019, da Secretaría Xeral Técnica da Consellería de Política Social, pola que se dá publicidade dos convenios de colaboración subscritos no primeiro cuadrimestre do ano 2019.
Consellería de Política Social — III. Outras disposicións — 10/06/2019

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no Diario Oficial de Galicia, nos meses de xaneiro, maio e setembro de cada ano, unha relación dos convenios subscritos referida ao cuadrimestre anterior para os efectos de cumprir coas obrigacións legais fixadas.
En consecuencia, e para lle dar cumprimento á dita obriga,
RESOLVO:
Dar publicidade á relación de convenios de colaboración, subscritos pola Consellería de Política Social durante o primeiro cuadrimestre do ano 2019, que se incorpora como anexo a esta resolución.
Santiago de Compostela, 16 de maio de 2019
ORDE do 28 de maio de 2019 pola que se dispón a renovación dun vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 10/06/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do Concello de Pontevedra,
A renovación de Miguel Anxo Fernández Lores como vogal representante do Concello de Pontevedra no Consello de Administración da Autoridade Portuaria de Marín e Ría de Pontevedra.
Santiago de Compostela, 28 de maio de 2019
DECRETO 106/2019, do 13 de setembro, polo que se encarga o despacho dos asuntos da Presidencia, durante a ausencia do seu titular, ao vicepresidente e conselleiro de Presidencia, Administracións Públicas e Xustiza.
Presidencia da Xunta de Galicia — II. Autoridades e persoal — 16/09/2019

Con motivo da ausencia do presidente da Xunta de Galicia, por mor dunha viaxe á República Arxentina, é necesario prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 148/2016, do 13 de novembro,
Artigo único
Durante a ausencia do presidente da Xunta de Galicia, con motivo da súa viaxe á República Arxentina, encárgaselle o despacho dos asuntos da Presidencia, desde o día 16 de setembro ata o seu regreso, ao vicepresidente e conselleiro de Presidencia, Administracións Públicas e Xustiza.
Santiago de Compostela, trece de setembro de dous mil dezanove
ORDE do 30 de agosto de 2019 pola que se publica a concesión dos premios extraordinarios de bacharelato correspondentes ao curso 2018/19 convocados pola Orde do 28 de marzo de 2019 (Diario Oficial de Galicia do 11 de abril).
Consellería de Educación, Universidade e Formación Profesional — III. Outras disposicións — 05/09/2019

A Orde do 28 de marzo de 2019 (DOG do 11 de abril) pola que se convocan os premios extraordinarios de bacharelato correspondentes ao curso 2018/19 establece no seu artigo 14.2 que a persoa titular da Dirección Xeral de Educación, Formación Profesional e Innovación Educativa elevará a proposta feita polo tribunal á persoa titular da Consellería de Educación, Universidade e Formación Profesional, quen emitirá a correspondente orde de adxudicación para a súa publicación no
Diario Oficial de Galicia
.
Unha vez realizadas as probas, publicada a acta provisional coas cualificacións obtidas polo alumnado, resoltas as reclamacións presentadas, e vistas a acta coa proposta do tribunal de adxudicación dos premios extraordinarios de bacharelato correspondentes ao curso 2018/19 e a correspondente proposta da persoa titular da Dirección Xeral de Educación, Formación Profesional e Innovación Educativa, sobre a concesión destes premios,
Primeiro. Conceder os premios extraordinarios de bacharelato correspondentes ao curso 2018/19, ao alumnado que figura no anexo a esta orde.
Segundo. Contra esta orde poderase recorrer mediante recurso potestativo de reposición ante a persoa titular da Consellería de Educación, Universidade e Formación Profesional, no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de agosto de 2019
RESOLUCIÓN do 19 de agosto de 2019 pola que se dá publicidade á encomenda á Axencia Galega de Infraestruturas da xestión das actuacións para a execución das obras de asfaltado de vías nos hospitais deste organismo.
Servizo Galego de Saúde — III. Outras disposicións — 27/08/2019

De conformidade co previsto no artigo 9 da Lei 16/2010, de 17 de decembro, de organización e funcionamento da Administración xeral e do sector público autonómico de Galicia, dáse publicidade á resolución do Servizo Galego de Saúde, con data do 19 de agosto de 2019, pola que se encomenda á Axencia Galega de Infraestruturas a xestión das actuacións para a execución das obras de asfaltado de vías nos hospitais do Servizo Galego de Saúde.
– Actividade: encargar á Axencia Galega de Infraestruturas a xestión das actuacións para a execución das obras de asfaltado de vías nos hospitais do Servizo Galego de Saúde.
Para a realización desta encomenda de xestión, a Axencia Galega de Infraestruturas asume a posición de órgano encomendado e desenvolverá todos aqueles actos e negocios xurídicos propios da preparación, selección de contratista, adxudicación e execución de obras públicas.
– Natureza e alcance da xestión encomendada: o encargo ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o día seguinte á sinatura da encomenda ata a data de finalización do prazo de garantía das obras.
Santiago de Compostela, 19 de agosto de 2019
ORDE do 9 de agosto de 2019 pola que se resolve a convocatoria de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Consellería de Educación, Universidade e Formación Profesional — III. Outras disposicións — 27/08/2019

A Consellería de Educación, Universidade e Formación Profesional, por Orde do 12 de febreiro de 2019 (DOG do 26 de febreiro), estableceu as bases reguladoras e convocou axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras, cun período de inicio e finalización do contrato comprendido entre o 1 de setembro de 2018 e o 30 de xuño de 2019.
Unha vez rematado o procedemento previo á concesión das axudas establecido na convocatoria, cómpre facer publica a relación definitiva de centros beneficiarios destas axudas e dos non beneficiarios, de acordo co establecido no artigo 12 da devandita orde,
Primeiro. Publicar a listaxe dos centros beneficiarios das axudas coa cantidade asignada a cada centro e os centros que non acadan a axuda. Figuran todos eles no anexo.
Segundo. Contra esta orde, os interesados poderán interpoñer recurso potestativo de reposición ante esta consellería, no prazo dun mes contado a partir do día seguinte ao da publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas ou, directamente, recurso contencioso-administrativo no prazo de dous meses, ante o Tribunal Superior de Xustiza de Galicia conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de agosto de 2019
ORDE do 6 de agosto de 2019 pola que se dispón a renovación dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 19/08/2019

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación de Servizos, Mobilidade e Consumo de UGT Galicia (FeSMC-UGT Galicia).
A renovación do mandato de José Ramón Piñeiro Rodríguez como vogal no Consello de Administración da Autoridade Portuaria da Coruña, en representación das organizacións sindicais.
Santiago de Compostela, 6 de agosto de 2019